- 1 Constitueixen infraccions administratives en matèria de supressió de barreres les accions i omissions tipificades i sancionades en aquesta Llei.
- 2 Les infraccions es classifiquen en lleus, greus i molt greus d'acord amb els criteris que s'indiquen als articles següents.
- 3 Són infraccions lleus les accions o omissions que contravénen les normes sobre supressió de barreres arquitectòniques, però que no impedeixen la utilització de l'espai, l'equipament, l'habitatge o el mitjà de transport per a persones amb mobilitat reduïda.
- 4 Tenen la consideració d'infraccions greus les accions o omissions següents:
a) Les que incompleixin parcialment la normativa sobre supressió de barreres arquitectòniques urbanístiques, en les obres d'urbanització i el seu mobiliari de nova construcció, ampliació i reforma d'espais destinats a l'ús públic.
b) Les que incompleixin la normativa sobre supressió de barreres arquitectòniques en l'edificació, la construcció, l'ampliació o reforma d'edificis de propietat pública o privada destinats a un ús que impliqui la concurrència de públic.
c) L'incompliment, en la proporció mínima requerida, de la reserva que estableix l'article 9.2 d'aquesta Llei pel que fa a la reserva d'habitatges de protecció oficial de promoció privada per a persones amb mobilitat reduïda.
d) Les que incompleixin parcialment la normativa sobre supressió de barreres arquitectòniques reguladora de les condicions d'accessibilitat en els edificis de nova construcció o rehabilitats totalment que hagin de ser destinats a l'habitatge.
- 5 Tenen la consideració d'infraccions molt greus les accions o omissions següents:
a) Les que incompleixin totalment la normativa sobre supressió de barreres arquitectòniques urbanístiques, en les obres d'urbanització i el seu mobiliari de nova construcció, ampliació i reforma d'espais destinats a l'ús públic.
b) Les que incompleixin la normativa sobre supressió de barreres arquitectòniques en l'edificació, la construcció, l'ampliació o reforma d'edificis de propietat pública o privada destinats a serveis públics.
c) L'incompliment total de la reserva establerta a l'article 9.2 d'aquesta Llei pel que fa a la reserva d'habitatges de protecció oficial de promoció privada.
d) Les que incompleixin totalment la normativa sobre supressió de barreres arquitectòniques reguladora de les condicions d'accessibilitat en els edificis de nova construcció o rehabilitats totalment que hagin de ser destinats a l'habitatge.
- 6 Les infraccions lleus seran sancionades amb multes de 50.000 a 1.000.000 de pessetes.
- 7 Les infraccions greus seran sancionades amb multes d'1.000.001 a 25.000.000 de pessetes.
- 8 Les infraccions molt greus seran sancionades amb multes de 25.000.001 a 50.000.000 de pessetes.
- 9 Per graduar l'import de les multes es tindrà en compte el grau de culpabilitat o la intencionalitat de cada un dels infractors, el perjudici directament o indirectament causat, el cost econòmic derivat de les obres d'accessibilitat necessàries, la reincidència o reiteració i la gravetat de la infracció.
- 10 Quan el benefici que resultés d'una infracció en matèria de supressió de barreres arquitectòniques fos superior a la sanció que correspongui, aquesta podrà incrementar-se en la quantia equivalent al benefici obtingut.
-1 Les accions o omissions que contravenen a les normes sobre supressió de barreres constitueixen infracció i seran sancionades d'acord amb el que disposa aquesta Llei.
-2 Les infraccions es classifiquen en greus i lleus.
-3 Tenen el càracter de greus les infraccions que incompleixin les normes sobre supressió de barreres arquitectòniques urbanístiques, en les obres d'urbanització i el seu mobiliari de nova construcció, ampliació i reforma d'espais destinats a l'ús públic, i seran sancionades amb multes d'1.000.001 a 50.000.000 de pessetes.
-4 Així mateix, tenen caràcter de greus les infraccions en l'àmbit de la supressió de barreres arquitectòniques en l'edificació, construcció, ampliació o reforma d'edificis de propietat pública o privada destinats a serveis públics o a un ús que impliqui la concurrència de públic.
Aquestes infraccions seran sancionades amb multes d'1.000.001 a 50.000.000 de pessetes.
-5 L'incompliment de la reserva establerta a l'article 9.2 d'aquesta Llei pel que fa a la reserva d'habitatges de protecció oficial de promoció privada té també el caràcter d'infracció greu i serà sancionada amb multes d'1.000.001 a 50.000.000 de pessetes.
-6 L'incompliment de les condicions d'accessibilitat en els edificis de nova construcció o rehabilitats totalment que hagin de ser destinats a l'habitatge constituirà una infracció greu i, per tant, sancionada amb multa d'1.000.001 a 50.000.000 de pessetes.
-7 Són faltes lleus les accions o omissions que contravenen a les normes sobre supressió de barreres arquitectòniques, però que no impedeixen la utilització de l'espai, l'equipament, l'habitatge o el mitjà de transport per persones amb mobilitat reduïda.
-8 Les infraccions lleus seran sancionades amb multes de 50.000 a 1.000.000 de pessetes.
-9 Per a graduar l'import de les multes es tindrà en compte la gravetat de la infracció, el cost econòmic derivat de les obres d'accessibilitat necessàries, pel perjudici directament o indirecta causat, la reiteració del responsable i el grau de culpa de cada un dels infractors.
-10 En les obres que s'executessin amb inobservança de les clàusules de la llicència seran sancionats amb multes en quantia determinada en aquesta Llei el promotor, l'empresari de les obres i el tècnic director d'aquestes.
-11 En les obres emparades en una llicència municipal el contingut de la qual sigui manifestament constitutiu d'una infracció greu seran igualment sancionats amb multa el facultatiu que hagués informat favorablement el projecte i els membres de la corporació que haguessin votat a favor de l'atorgament de la llicència sense l'informe tècnic previ, quan aquest o l'informe previ del secretari fossin desfavorable per raó d'aquella infracció.
-12 Les multes que s'imposin als diferents subjectes com a conseqüència d'una mateix infracció tindran entre si caràcter independent.